নীল মসজিদ, তাবরিজ

বিশ্বখ্যাত নীল মসজিদ ( ফার্সি: مسجد کبود ), যা মসজিদে মোজাফ্ফারিয়া এবং কাবুদ মসজিদ নামেও পরিচিত, এটি অনেক পুরনো একটি মসজিদ এবং সমাধিসৌধ কমপ্লেক্স। মসজিদটির আংশিক ধ্বংসপ্রাপ্ত অবস্থায় বিদ্যমান, আংশিক একটি জাদুঘর হিসাবে সংরক্ষিত রয়েছে। এটি ইরানের পূর্ব আজারবাইজান প্রদেশের তাবরিজে অবস্থিত। এই পুরনো মসজিদটি নির্মাণ কাজ শুরু হয় কারা কোয়ুনলু রাজবংশের সময় এবং ১৪৬৫ সালে সম্পন্ন হয়, কিন্তু মসজিদের দক্ষিণে সমাধিসৌধের সম্প্রসারণটি পরে আক কোয়ুনলুর রাজত্বকালে ১৪৮০ খ্রিস্টাব্দে সম্পন্ন করা হয়। পুরনো নীল মসজিদটি শহরের তুর্কমেনী স্থাপত্য ও অলংকরণ শৈলীর শ্রেষ্ঠ উদাহরণ হিসেবে ব্যাপকভাবে স্বীকৃত ও সমাদৃত। পুরনো মসজিদের বৈশিষ্ট্য পণ্ডিতদের মাঝে তাব্রিজের সিরামিক টাইল কারুশিল্পের বৈশিষ্ট্যের স্মরণ করিয়ে দেয় এবং তথ্য অন্বেষণ করতে অনুপ্রাণিত করে । মসজিদটির স্বতন্ত্র "নীল-সাদা" নিদর্শন, দীপ্তিময় জিনিসপত্র এবং সোনালী কোবাল্ট টাইলস ইরানের ঐতিহ্যকে তুলে ধরে, যা দীর্ঘদিন ধরে তাদের পরিচিত উদাহরণ হিসাবে স্বীকৃত ছিল। পুরনো মসজিদটি ১৯৩২ সালে ইরানের জাতীয় ঐতিহ্য তালিকায় যুক্ত করা হয়েছিল, যা ইরানের সাংস্কৃতিক ঐতিহ্য, হস্তশিল্প এবং পর্যটন সংস্থা দ্বারা পরিচালিত হয়। ১৭৮০ সালে এক ভূমিকম্পে মসজিদটি মারাত্মকভাবে ক্ষতিগ্রস্ত হয়, শুধু ইওয়ান (প্রবেশদ্বার) ধ্বংশের হাত থেকে রক্ষা পায়। ইরানের সংস্কৃতি মন্ত্রণালয়ের তত্ত্বাবধানে রেজা মেমারান বেনাম ১৯৭৩ সালে পুনর্নির্মাণ শুরু করেন। তবে, মার্চ ২০২৫-এর হিসাব অনুযায়ী , পুনর্নির্মাণ অসম্পূর্ণ ছিল। ২০২৪ সালের নভেম্বরে, রিপোর্ট করা হয় যে নীল মসজিদটি বেশ কয়েকটি ঐতিহাসিক মসজিদের মধ্যে অন্যতম, যা ইরান সরকার বিশ্ব ঐতিহ্যের তালিকায় অন্তর্ভুক্তির জন্য ইউনেস্কোর কাছে জমা তথ্য জমা দেয়। স্থান বিশ্বখ্যাত নীল মসজিদ (মাসজেদ-ই কাবুদ) উত্তর-পশ্চিম ইরানের পূর্ব আজারবাইজান প্রদেশের রাজধানী তাবরিজের ঐতিহাসিক কেন্দ্রস্থলে অবস্থিত। শহরটি একটি পাহাড়ি অঞ্চলে অবস্থিত এবং এখানে ঠান্ডা আধা-শুষ্ক জলবায়ু রয়েছে, যেখানে বিভিন্ন মৌসুমে তাপমাত্রার উল্লেখযোগ্যভাবে ওঠানামা করে - শীতকালে প্রচুর তুষারপাতের সাথে ঠান্ডা পড়ে এবং গ্রীষ্মকালে শুষ্কতা ও তীব্র সূর্যালোক সহ্য করতে হয়। নীল মসজিদটি তাবরিজের গ্র্যান্ড বাজারের কাছে অবস্থিত, ঐতিহাসিক ও সাংস্কৃতিক ঐতিহ্য সমৃদ্ধ এলাকায়। মসজিদের কেন্দ্রীয় স্থাপনায় জনসাধারণের প্রবেশাধিকারের জন্য ছিল খুব গুরুত্বপূর্ণ।এর স্মৃতিস্তম্ভটি যানজট এবং নগর উন্নয়নের কারণে বর্ধিত দূষণের মুখোমুখি হয়। ইমাম খোমেনি স্ট্রিটের মতো প্রধান রাস্তা কাছাকাছি চলে যায়, যা কম্পন এবং বায়ু দূষণ বৃদ্ধি করে এবং ভবনের সূক্ষ্ম টাইলের কাজের অবনতিকে ত্বরান্বিত করতে থাকে। ঐতিহাসিক সিল্ক রোডের পাশে অবস্থিত, তাবরিজ নীল মসজিদকে আন্তঃসাংস্কৃতিক বিনিময়ের একটি গুরুত্বপূর্ণ ল্যান্ডমার্ক হিসাবে স্থাপন করে, যা এটিকে তেহরান, ইসফাহান, হেরাত এবং সমরকন্দের মতো প্রধান প্রধান শহরের সাথে সংযুক্ত করে। তবে, পরবর্তী নগর উন্নয়ন কর্তৃপক্ষ এর মূল স্থানিক কাঠামো পরিবর্তন করে এবং নগর উন্নয়নের দৃশ্যমান কাঠামো হ্রাস করে। জলবায়ু পরিবর্তনের প্রতিক্রিয়া তাবরিজের আবহওয়া শীতকালে উচ্চ আর্দ্রতা, জমাট-গলানোর চক্র এবং গ্রীষ্মে তীব্র UV বিকিরণের মতো পরিবেশের কারণে ভূপৃষ্ঠের উপকরণ, বিশেষ করে বিখ্যাত নীল টাইলসের ক্ষয়ের ক্ষেত্রে অবদান রাখে। এই অঞ্চলটি উত্তর-পশ্চিম দিক থেকে আসা বাতাস দ্বারাও প্রভাবিত হয়। যা সময়ের সাথে সাথে উন্মুক্ত ভূপৃষ্ঠের আবহাওয়াকে দায়ি করা যেতে পারে। যদিও, মসজিদের কম্প্যাক্ট ডিজাইন এবং ছাদযুক্ত উঠোন ঠান্ডা জলবায়ুর কারণে প্রভাবিত হয়, যা অন্তর্মুখী স্থাপত্যকে প্রতিফলিত করে। স্থিতিস্থাপকতা কৌশল ১. ক্ষয়রোধী আবহাওয়া প্রতিরোধী জন্য জলের অনুপ্রবেশ রোধ করতে এবং কাঠামোকে ক্ষয় থেকে রক্ষা করার জন্য মসজিদের ভেতরে এবং বাইরে উভয় স্তরে টাইলস দিয়ে আচ্ছাদিত করা হয়। ২. বন্যা এবং নদীর উপচে পড়া জলোচ্ছ্বাস থেকে সুরক্ষার জন্য মেহরানরুদ নদীর নিকটে এবং লিকভান, বাসমেঞ্জ এবং ফাতাবাদের মতো দক্ষিণাঞ্চল থেকে মাঝে মাঝে ভূপৃষ্ঠের বন্যার কারণে, মসজিদটি উঁচু পাথরের প্ল্যাটফর্মের উপর নির্মান করা হয়। এই উচ্চতা জলের ক্ষতির ঝুঁকি উল্লেখযোগ্যভাবে হ্রাস করে। ইতিহাস মসজিদের চিত্র: নীল মসজিদটি মোজাফফারিয়া স্থাপত্য শিল্প কমপ্লেক্সের অংশ ছিল, যা জাহান্নাহর স্ত্রী কাতুন জান বেগম (মৃত্যু ১৪৬৯) এর অনুদানে প্রতিষ্ঠা করা হয়, যিনি কারা কোয়ুনলু রাজবংশের (১৪৩৯-১৪৬৭) শাসক ছিলেন। এই কমপ্লেক্সে একটি সুফি কনভেন্ট, একটি ভূগর্ভস্থ খাল, একটি বাগান, একটি মাদ্রাসা, স্নানঘর এবং সমাধিসৌধের মতো বিভিন্ন কাঠামো ছিল। বর্তমানে শুধু মসজিদ এবং সমাধিসৌধের কিছু অংশ অবশিষ্ট রয়েছে। ১৪৬৫ সালের অক্টোবরে মসজিদটির কাজ সম্পন্ন করা হয়। তিন বছর পরে, জাহান্নাহ এবং তার কারা কোয়ুনলুকে আক কোয়ুনলুর উজুন হাসান দ্বারা পতন করা হয় এবং তাবরিজ দখল করা হয়। যখন আক কোয়ুনলু তাবরিজ দখল করে, তখনও নির্মাণকাজ চলছিল। জাহানশাহ এবং কাটুন জান বেগমের মৃত্যুর পর, তাদের কন্যা সালেহা কাটুন কাজটি তদারকি করতে থাকেন এবং বাকি সম্পন্ন করতে চেষ্টা করেন। ১৪৭৮ থেকে ১৪৯০ সাল পর্যন্ত আক কোয়ুনলু শাসক উজুন হাসানের অধীনে, সমাধিসৌধের গম্বুজ এবং এর মূল কাঠামোর নির্মান কাজ সম্পন্ন হয়। যদিও সমাধিসৌধটি কখনো সম্পূর্ণ হয়নি, যখন সাফাভিদরা তাবরিজের উপর নিয়ন্ত্রণ গ্রহণ করে এবং এটিকে তাদের রাজধানী ঘোষণা করে। ষোড়শ শতকের প্রথমার্ধে নীল মসজিদটিকে নতুন শাসকদের জন্য প্রধান মসজিদ হিসেবে কার্যক্রম পরিচালনা করে। ১৫১৪ সালে, চালদিরানের নির্ণায়ক যুদ্ধে সাফাভিদরা পরাজিত হওয়ার পর, অটোমানরা নীল মসজিদ সহ তাবরিজ দখল করে নেয় এবং লুট করে। ২০১১ সালে, আউবে উল্লেখ করেছেন যে, তুর্কিরা কমপক্ষে আটটি কার্পেট লুট করে ইস্তাম্বুলে (তখন কনস্টান্টিনোপল নামে পরিচিত) নিয়ে যায়। আউবে উল্লেখ করেছেন যে, নীল মসজিদ দখলের সময় তুর্কিরা মূল কাঠামোটিতে আক্রমণ করেছিল কিনা তা জানা যায় নি।তবে ১৬ থেকে ১৮ শতকের মধ্যে বেশ কয়েকটি ভূমিকম্প ভবনটিকে ক্ষতিগ্রস্ত করে। ১৭৮০ সালের ভূমিকম্পে ভবনটি মারাত্মকভাবে ক্ষতিগ্রস্ত হয়। তবে, ১৭ শতকে, নীল মসজিদটি "সম্পূর্ণরূপে ধ্বংস এবং পরিত্যক্ত" বলে জানা গেছে। ১৯ শতকে, তাবরিজের স্থানীয় লোকেরা ভবনটির ধ্বংসাবশেষ লুট করে নিয়ে যায়। ২০ শতকে, পাহলভি যুগে, অবশেষে নতুন করে মসজিদটি পুনর্নির্মাণ করা হয়। অটোমান এবং ইরানি কারিগরদের মধ্যে বিনিময় জাহানশাহের শাসনামলে, অটোমানদের সাথে ভালো সম্পর্কের কারণে উভয় অঞ্চলের মধ্যে কারিগরদের আদান প্রদান সম্ভব হয়। যদিও জাহানশাহের শাসনামলে ইরান এবং অটোমানদের মধ্যে সাংস্কৃতিক বিনিময় এবং ভাগাভাগি করা কারুশিল্প ছিল, গডফ্রে গুডউইন এবং রবার্ট ম্যানট্রানের মতো ঐতিহাসিকরা যুক্তি দিয়ে প্রমান করেছেন যে, মূলত ইরান থেকে অটোমানদের দিকে উন্নয়ন প্রবাহিত হয়, বিপরীত দিকে নয়। স্থাপত্য টাইপোলজিক্যাল অ্যাসোসিয়েশন তাবরিজের নীল মসজিদ ইরানি স্থাপত্য ও ঐতিহ্যের একটি স্পষ্ট উদাহরণ হিসেবে পরিচিত, যা গম্বুজ-নির্মাণ ঐতিহ্যের সাথে প্রোথিত। এর স্থানিক কাঠামো - প্রার্থনার জন্য একটি প্রধান গম্বুজ এবং সমাধিস্থলের জন্য ছোট গম্বুজ নির্মিত, যা অটোমানদের নয়, ইরানি নকশার সাধারণ ধরণ অনুসরণ করে। যদিও মসজিদটি বুরসা -ধরণের মসজিদের সাথে কিছু আনুষ্ঠানিক মিল রয়েছে, এর ভল্টিং কৌশল, কাঠামোগত দিক এবং আজারি-ধাঁচের সাজসজ্জা ইরানি ঐতিহ্যের সাথে দৃঢ়ভাবে সামঞ্জস্যপূর্ণ। জাহানশাহ এবং তার স্ত্রী খাতুন জান বেগম, মোজাফফারিয়া কমপ্লেক্সের মধ্যে সমাধিস্থল ইসলামী রীতিনীতি অনুসরণ করে নির্মান করা হয়েছে। যদিও ধর্মীয় ভবনের সাথে সমাধিগুলোকে সংযুক্ত করা ইসলামী স্থাপত্যে (যেমন, খানকাহ, স্কুল বা প্রার্থনা কক্ষ) সাধারণ ছিল। তাদের সমাধিকে সরাসরি মসজিদের সাথে সংযুক্ত করার সিদ্ধান্তটি শিয়া-আলাভি প্রতীকবাদ বা অটোমান দ্বি-গম্বুজযুক্ত সমাধির বিরল প্রভাবকে প্রতিফলিত করতে পারে। তবুও, পণ্ডিতরা একমত যে, দৃশ্যমান সাদৃশ্য থাকা সত্ত্বেও, নীল মসজিদের স্থানিক অবকাঠামো মূলত ইরানি। প্রবেশপথের ইওয়ানের সামনে খোলা জায়গা একটি উঠোন হিসেবে কাজ করে যা ঐতিহ্যবাহী ইরানি মসজিদটি সাধারণ কেন্দ্রীয় উঠোন থেকে আলাদা। সামগ্রিক বিন্যাসটি জ্যামিতিকভাবে সাজানো পরিকল্পনা অনুসরণ করে, এবং বিক্ষিপ্ত ও অনানুষ্ঠানিক অটোমান অবকাঠামোর বিপরীতে। এই ভবনটি ইরানি স্থাপত্যের ধরণের বিবর্তনকে চিত্রিত করে এবং অনন্য ইরানি প্রেক্ষাপটের মধ্যে ধারাবাহিকতা এবং উদ্ভাবন উভয়ই দেখায়। টাইলওয়ার্কে দক্ষতা তৈমুরিয় মোজাইক টাইলওয়ার্কের শীর্ষস্থান, জ্যামিতিক ফুলের নকশা, ক্যালিগ্রাফি এবং উন্নত কারুশিল্পের মিশ্রণ। এটি তৈমুরিয়ান টাইল বিবর্তনের চূড়ান্ত পর্যায় প্রদর্শন করে, যা মধ্য এশীয় কৌশল এবং স্থানীয় তাবরিজি কারিগরদের দ্বারা প্রভাবিত - যাদের অনেকেই হেরাত থেকে এসেছিলেন। মূল বৈশিষ্ট্যগুলির মধ্যে রয়েছে মুকারনাস সজ্জিত প্রবেশদ্বার, রঙিন সাত রঙের টাইলস এবং অত্যন্ত বিস্তারিত মোজাইক প্যানেল, যা এটিকে ইসলামী এবং আলংকারিক শিল্পের সেরা উদাহরণগুলির মধ্যে একটি করে তুলেছে।